**Rüstam Posho madrasasi** (turkcha: *Rüstem Paşa Medresesi*) qadimiy madrasa. U Turkiyaning Istanbul shahri, Fotih tumanida joylashgan. Usmonli davlat arbobi va sadr-vaziri Rustam Posho tomonidan buyurtma qilingan va saroy meʼmori Memor Sinan tomonidan 1551-yilda qurilgan.

Tarixi
------

Rustam Posho madrasasi eski Istanbulning Fotih tumanidagi Sururi mahallasidagi Rüstempasha ko'chasi 34 da joylashgan. Usmonli davlat arbobi va buyuk vazir Rustam posho (taxminan 1500-1561) tomonidan qurdirilgan. Saroy meʼmori Memor Sinan (taxminan 1488/1490-1588) tomonidan barpo etillgan va 1550-1551-yillarda qurish ishlari yakuniga yetkazilgan. 

Bino 1869-yilgacha madrasa, diniy taʼlim muassasasi sifatida foydalanilgan. U 1918-yilgi yong'in qurbonlari tomonidan ishg'ol qilingan. Respublika davrida (1923-yildan keyin) bino bolalar uyi, 1966-yildan keyin esa universitet talabalari yotoqxonasi sifatida xizmat qilgan. 1987-yildan boshlab Eminönü mahalliy Ijtimoiy Yordam va Birdamlik Jamg'armasi tomonidan foydalaniladi. 

Atmosfera ta'siridan binoning ayrim qismlari shikastlangan, uning atrofidagi yong'inlar va oqava suvlar tiqilib qolgan. 2006-yilda boshlangan restavratsiya ishlari 2011-yilda yakunlangan.

Badiuzzamon muzeyi
------------------

 Rustam Posho madrasasi ichidagi Badiuzzamon muzeyidan ko'rinish.
2012 yil oktyabr oyida Badiuzzamon muzeyi (turkcha: *Bediüzzaman Said Nursi ve Risale-i Nur Müzesi*) ikki xonani egallagan madrasa binosi ichida tashkil etilgan bo'lib, ulardan biri sobiq hujraga o'xshash talabalar xonasidir. U kurd sunniy musulmon ilohiyotchisi Said Nursiyning (1877–1960) hayoti va faoliyatiga bag'ishlangan.

Arxitekturasi
-------------

U Oltin Shoxgacha bo'lgan tog' yonbag'rida, shimolda yerdan baland platforma ustida qurilgan. Madrasa binosining shimoli-sharqiy devori shimoldagi platformaning tayanch devoridan taxminan 7.50 m (24.6 ft) orqaroqda joylashgan.

U sakkiz burchakli hovlida kvazi kvadrat reja ichida qurilgan. Me'mor Sinan Amasiyadagi Kapi Aga madrasasidan (1488-yilda qurilgan) keyin sakkiz burchakli dizaynni bu madrasada ham qayta takrorlagan, bu 42 m × 43 m (138 ft × 141 ft) o'lchamdagi kvadrat rejali tashqi devorlari bilan asl nusxasidan farq qiladi. U tosh va g'ishtdan qurilgan. Madrasaning markaziy hovlisiga janubi-sharqiy qanot oʻrtasida joylashgan ark darvozasi orqali kirish mumkin. Hovli markazida tomi piramidasimon shadirvan joylashgan. Hovli 24 ta marmar ustunli galereya bilan oʻralgan va 24 ta gumbaz bilan qoplangan; 16 ta ustun dumaloq, 8 ta ustun ko'pburchak shakldadir. Bu galereya atrofida, o'z navbatida, gumbazlar bilan qoplangan 22 talaba xonasi va sinf xonalari mavjud. Talabalar xonalari hujraga o'xshaydi, sinflar esa nisbatan kattaroq ko'rinishda. Xonalar galereya qavatidan bir pog‘ona baland bo‘lib, yassi arkali eshikdan kiriladi. Talabalar xonasining ichki qismi hovliga qaragan panjarali derazalar bor. Xonalarning gumbazlari ichki tomondan tonozli muqarnaslar bilan tutashgan. Janubi-sharqiy qismining oʻrtasida mehrob joylashgan boʻlib, u keyinchalik qoʻshilgan. Madrasaning janubi-sharqiy tomonida ikki qavatli katta gumbazli qo'shimcha bino qurilgan. Uning birinchi qavatida ikkita to'rtburchak panjarali derazalar va yuqoridagi qavatda uchta arkali derazalar mavjud. Har xil turdagi tomlar mavjudligi tufayli janubiy burchakdagi xona hammom yoki oshxona bo'lgan deb hisoblaniladi.

* Floor plan of Rüstem Pasha MedreseRustam Posho madrasasining 1-qavat rejasi
* The entrance to the medreseMadrasaga kirish
* A round column (mid) and a polygonal column (left) of the courtyard's colonnadHovli ustunining dumaloq shakllisi (o'rtasi) va ko'pburchak ustuni (chapda)



1. 1 2 3 4  "Rüstempaşa Medresesi" (in Turkish). Fatih Belediyesi. Retrieved 10 June 2019.
2. 1 2 3 4  "Cagaloglu Rustem Pasa Medresesi" (in Turkish).
3. ↑  "Bediüzzaman müzesi açıldı".